CELEX: 62011TN0556
Language: sk
Date: 2011-10-21 00:00:00
Title: Vec T-556/11: Žaloba podaná 21. októbra 2011 — European Dynamics Luxembourg a i./ÚHVT

7.1.2012   
            
            
               SK
            
            
               Úradný vestník Európskej únie
            
            
               C 6/21
            
         Žaloba podaná 21. októbra 2011 — European Dynamics Luxembourg a i./ÚHVT
   (Vec T-556/11)
   2012/C 6/39
   Jazyk konania: angličtina
   
      Účastníci konania
   
   
      Žalobcovia: European Dynamics Luxembourg SA (Ettelbrück, Luxembursko), European Dynamics Belgium SA (Brusel, Belgicko) a Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a M. Dermitzakis, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Úradu pre harmonizáciu vnútorného trhu (ochranné známky a vzory) (ÚHVT) doručené listom z 11. augusta 2011 o zamietnutí ponuky predloženej žalobcami v rámci výzvy na predloženie ponúk AO/029/10 (E-Alicante: Vývoj softvéru a služby údržby) (1), ako aj všetky s tým súvisiace rozhodnutia ÚHVT vrátane rozhodnutí o zadaní zákazky prvému, druhému a tretiemu subdodávateľovi, a
            
         
               —
            
            
               uložil ÚHVT povinnosť nahradiť škodu vo výške 67 500 000 eur, ktorú žalobcovia utrpeli v súvislosti s výzvou na predloženie ponúk, a
            
         
               —
            
            
               uložil ÚHVT povinnosť nahradiť škodu vo výške 6 750 000 eur, ktorú žalobcovia utrpeli z dôvodu straty obchodnej príležitosti, poškodenia dobrej povesti a dôveryhodnosti, a
            
         
               —
            
            
               zaviazal ÚHVT na náhradu trov konania, aj v prípade zamietnutia tejto žaloby.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú tri žalobné dôvody.
   
               1.
            
            
               Prvý žalobný dôvod založený na:
               
                           —
                        
                        
                           porušení ustanovení článku 100 ods. 2 nariadenia o rozpočtových pravidlách tým, že Úrad pre harmonizáciu vnútorného trhu (ochranné známky a vzory):
                           
                                       a)
                                    
                                    
                                       porušil svoju povinnosť odôvodnenia;
                                    
                                 
                                       b)
                                    
                                    
                                       neoznámil pomerné výhody ponúk úspešných uchádzačov.
                                    
                                 
                     
         
               2.
            
            
               Druhý žalobný dôvod založený na:
               
                           —
                        
                        
                           zjavne nesprávnych posúdeniach; použití nových kritérií pre zadanie zákazky nezodpovedajúcich súťažným podkladom; použití kritérií, ktoré neboli vysvetlené v rámci súťažného dialógu; nedostatočnom odôvodnení; neurčitých a neodôvodnených pripomienkach ÚHVT; použití nesprávnej finančnej dohody, ktorá umožňovala skreslenie; zmene rozsahu a predmetu zákazky.
                        
                     
         
               3.
            
            
               Tretí žalobný dôvod založený na:
               
                           —
                        
                        
                           diskriminačnom zaobchádzaní s uchádzačmi a nedodržaní kritérií vylúčenia tým, že neboli vylúčení úspešní uchádzači; porušení článku 93 ods. 1 písm. f), ako aj článkov 94 a 96 rozpočtových pravidiel; porušení článku 133 písm. a) a článku 134 písm. b) vykonávacích pravidiel, ako aj zásady riadnej správy vecí verejných tým, že:
                           
                                       a)
                                    
                                    
                                       s ohľadom na niektorých členov víťazného konzorcia došlo ku konfliktu záujmov;
                                    
                                 
                                       b)
                                    
                                    
                                       jeden člen víťazného konzorcia bol zapojený do vecí podvodu, korupcie a úplatkárstva.
                                    
                                 
                     
         
      (1)  Ú. v. EÚ 2011/S 10-013995.